مەتر

مەتر (ھەروەھا: میتر؛ بە ئینگلیزی: Meter) لە سیستەمی نێونەتەوەییی یەکەکاندا یەکەی پێوانی دوورییە.

ئەگەر مەتر دووجابکرێتەوە واتە دوو جار لە خۆیدا لێکبدرێتەوە، یەکەی ستانداردی پێواندنی ڕووبەر بەدەستدێت کە پێی دەوترێت مەتری دووجا یان مەتری چوارگۆشەڕووبەر خاوەنی دوو ڕەهەندە: درێژی و پانی.؛ و ئەگەر سێجابکرێتەوە یەکەی ستانداردی پێواندنی قەبارە بەدەستدێت کە پێی دەوترێت مەتری سێجا یان مەتری شەشڕوو.قەبارە خاوەنی سێ ڕەهەندە: درێژی و پانی و بەرزی.

لە پێوانەکاریدا ھێمای "م"ی بۆ دانراوە."م" پیتی دەستپێکی وشەی مەترە؛ زۆرجاریش m بەکاردەهێنرێت کە پیتی دەستپێکی وشەی ئینگلیزیی meter ە.
وشەی مەترەکاری یەکێکە لەو وشانەی کە پیشەوەرەکان بەکاری دەھێنن، مەبەستیان لەوەیە کە پێوانەی شتێک دەکەن بە مەتر.

 مێژووی بەکارھێنانی 
لە کۆتایی سەدەی ١٨ھەمەوە مەتر وەکوو یەکەیەکی پێوان بەکاردەبرێت. مێژووی پەیدابوونی دەگەڕێتەوە بۆ بڕیارێکی فەرەنسییەکان، لەو دەمەدا کۆمکاری نیشتمانیی فەرەنسا بڕیاری دا کە یەکەیەکی تایبەت ھەبێت بۆ پێوانی دووری.

 بەکارھێنان و بەراوردکردنی 
 ١ کیلۆمەتر کە بە "کلم" ھێما دەکرێت = ١٠٠٠ مەتر
 ١ مەتر کە بە "م" ھێما دەکرێت = ١٠٠ سەنتیمەتر
 ١ سەنتیمەتر کە بە "سم" ھێما دەکرێت = ١٠ ملیمەتر (ملم)
 ١ ئینج دەکاتە ٢.٥٤ سم واتە ٣٩.٣٧٠١ ئینج دەکاتە یەک مەتر.

 پەراوێزەکان 

پۆل:یەکەکانی درێژایی